b'\n_START_ARTICLE_\nDissotsiatsioon (keemia)\n_START_SECTION_\nN\xc3\xb5rkade aluste dissotsiatsioon\n_START_PARAGRAPH_\n\xc3\x9cks tuntumaid vees h\xc3\xa4stilahustuvaid n\xc3\xb5rku aluseid on ammoniaakh\xc3\xbcdraat, mis esineb ainult vesilahustes. Teda saadakse (gaasilise) ammoniaagi lahustamisel vees. Ammoniaak moodustab vee molekulidega k\xc3\xbcllaltki tugevaid vesiniksidemeid, ja on seet\xc3\xb5ttu vees k\xc3\xb5ige paremini lahustuv gaas. Seostudes vesiniksideme abil vee molekuliga, moodustab ammoniaak vesilahuses ammoniaakh\xc3\xbcdraadi. See on p\xc3\xb6\xc3\xb6rduv reaktsioon: ammoniaakh\xc3\xbcdraat v\xc3\xb5ib kergesti laguneda, eraldades lahusest ammoniaaki (eriti lahuse kuumutamisel)._NEWLINE_Vesilahuses ammoniaakh\xc3\xbcdraat v\xc3\xa4hesel m\xc3\xa4\xc3\xa4ral dissotsieerub, andes lahusesse ammooniumioone ja vesinikoone. Seet\xc3\xb5ttu muutub lahus aluseliseks.'